Bitefight

BiteFight  je internetová hra žánru MMORPG vyrobená nemeckou spoločnosťou GameForge GmbH. Hra je pomerne rozšírená, dostupná v cca 50 krajinách po celom svete. Prístup do hry je zdarma, no za lepšiu výbavu a ďalšie schopnosti je nutné zaplatiť. Po bezplatnej registrácii si užívateľ vyberie za koho chce hrať. Na výber má dve rasy – upír a vlkolak (rozdiel je iba vo výzore). Podstatou hry je nazbierať čo najviac koristi, no obľúbený je aj štýl "goldhunter", kedy užívateľ preferuje útoky na opačnú rasu. Na Slovensku funguje 13 serverov, pričom počet registrácií presahuje 100 000.

Schopnosti 
Každý hráč si počas hry zlepšuje svoje Schopnosti (staty) za zarobené zlato. Počiatočná hodnota je 5. Majú za úlohu ovplyvniť šancu na výhru, no nezaručujú ju.
  Sila  – určuje veľkosť zranenia, pridáva vlastné bonusové zranenie
  Obrana  – znižuje veľkosť zranenia spôsobenú súperom, znižuje protivníkovu šancu zasiahnuť ťa a zvyšuje maximálny počet bodov energie
  Zručnosť  – zvyšuje vlastnú bonusovú šancu na zásah
  Výdrž  – zvyšuje rýchlosť regenerácie energie, znižuje bonusové zranenie protivníka
  Charizma  – zvyšuje šancu nájsť súpera v náhodnom vyhľadávaní, rozdiel v charizme udáva % pravdepodobnosť na dvojitý zásah, pridáva ti šancu na využitie talentu a uberá šancu na využitie talentu protivníka
  Skúsenosť  – určuje body skúseností ktoré sú potrebné pre postup na ďalšiu úroveň
  Energia  – určuje energiu; je možné ju doplniť v kostole či elixírmi
Po update na NBS (Nový Bojový Systém)
 Útok
 Základné zranenie  – je doplnené o bonusové; je možné ho navýšit talentmi a predmetmi v inventári
 Bonusové zranenie  – je možné ho zväčšiť predmetmi v inventári, talentmi, no hlavne schopnosťami
 Základná šanca na zásah  – percentuálne vyjadrenie šance zasiahnuť protivníka, možno zväčšiť talentmi a predmetmi v inventári
 Bonusová šanca na zásah  – dopĺňa základnú šancu na zásah; je možné zvýšiť ju predmetmi v inventári, talentmi a hlavne schopnosťami
 Základný talent  Bonusový talent  Regenerácia  Mana/buff Ak boj vyhral hráč, ktorý má aspoň jednu zo štatistík podstatne slabšiu ako druhý a je nižšej úrovne, získava manu, čo je zvýšenie jeho schopnosti o podstatné množstvo, napr. Mana od xyz, zručnosť +50.
Trvanie many je 20 minút, talentmi je však možné trvanie zväčšiť až na hodinu. Jeden hráč smie vlastniť naraz maximálne 5 mán/buffov.

 Pekelné kamene 
Pekelné kamene sú komodita, ktorá sa v hre kupuje za reálne peniaze (cez platenú SMS, telefonát, kreditnou kartou, pomocou kupónov (napr paysafecard)). Bez pekelných kameňov sa hrá ťažšie. Hráč si za ne môže kúpiť výzbroj, tzv. pána temnôt, môže sa pomocou nich premenovať alebo si aktivovať veci v úkryte.
 
Výhody, ktoré bude mať hráč, ak si aktivuje pána temnôt:
- Žiadne reklamy (bannery, vyskakujúce okná a pod)
 – Za aktiváciu dostaneš celú dennú mzdu v zlate
 – Dvojnásobná regenerácia akčných bodov
 – Maximálny počet akčných bodov +50%
 – Štatistiky lovu
 – Rozšírené vyhľadávanie protivníka
 – Individuálne obrázky Tvojej postavy
 – A navyše 100%ný liečivý elixír
 – 5 dodatočných zložiek pre Tvoj systém správ

 Boj 
V boji vždy neplatí pravidlo "silnejší vyhráva", pretože boje sú založené na systéme náhody, ktorá niekedy umožní zvíťaziť i značne slabšiemu hráčovi. Hľadanie nepriateľa nestojí nič, napadnutie stojí 1 AB (akčný bod).
Boj sa skladá z desiatich kôl. Útočiť je možné nepretržite, do vyčerpania energie alebo akčných bodov.
Každý hráč môže byť napadnutý len raz za hodinu.

 Lov ľudí 
Lov ľudí je prvý a zároveň najjednoduchší spôsob získavania koristi a zlata. Hráč sa môže rozhodnúť kde chce loviť. Na výber má z 5 provincii (farma, dedina, malé mesto, mesto a metropola) čím väčšia provincia – tým väčšie je riziko súboja, no vyšší zárobok. Po súboji so systémovým protivníkom hráč obdrží len malú časť zlata (ak vyhrá) a zranenie. Väčšie riziko však so sebou prináša aj vyšší zárobok.Farma – 99 % šanca na úspech, stojí 1 AB (akčný bod), + 1 bod skúsenostíDedina 76 % šanca na úspech, stojí 1 AB (akčný bod), + 2 body skúsenostíMalé mesto – 53 % šanca na úspech, stojí 2 AB (akčný bod), + 3 body skúsenostíMesto – 74 % šanca na úspech, stojí 2 AB (akčný bod), + 4 body skúsenostíMetropola' – 44 % šanca na úspech, stojí 3 AB (akčný bod), + 5 body skúseností

 Mesto 
V meste možno kupovať zbrane a ďalšiu výzbroj, ktorými sa zvyšujú schopnosti v boji s nepriateľmi. Ďalej si tu možno nájsť prácu na cintoríne, kde sa dá zarobiť zlato.
 Obchodník – predaj zbraní, výzbroje, liečivé elixíry; nikdy nezľavuje ani neponúka výhody
 Cintorín – miesto, kde sa dá zarobiť zlato. O dĺžke práce rozhoduje hráč a po jej vykonaní vždy dostane peniaze. Prácou sa získavajú i potrebné skúsenosti.
 Krčma – najodpornejšie a najšpinavšie miesto v celom meste. Hráč tu nájde rôznych tvorov noci a je to i cesta do smrteľnej časti sveta. Niekedy je tu možné od hostinského získať špeciálne úlohy.
 Jaskyňa  – V jaskyni môže hráč bojovať so systémovými protivníkmi – démonmi. Sila a schopnosti démonov záležia od zvolenej obťažnosti. Hráč ma na výber tri obťažnosti = Ľahkú, Strednú a Ťažkú. 
 Trhovisko – kúpa a predaj tovaru ponúkaného hráčmi. Veci z trhoviska sa nedajú ďalej na trhovisku predávať. 
 Knižnica – v knižnici si hráč môže zmeniť meno. Môžete si tu vybrať z dvoch možností. Buď použijete "free" menu – zlato/goldy, alebo siahnete po pekelných kameňoch. Pri zmene mena za zlato stráca hráč aj 10% svojej do teraz nadobudnutej koristi.
 Kostol – V týchto svätých miestach sa môžeš pomodliť za Božiu pomoc a pomôcť regenerácií svojich rán krátkou meditáciou.
 Dom Bolesti – Ten, kto sa registruje do knihy Tieňov sa nemôže báť. Tieto bytosti noci neutekajú zo žiadneho súboja, nehľadiac na úroveň či rasu.
 VooDoo Shop – predaj hernej meny – pekelných kameňov

 Cintorín 
Cintorín je miesto, kde sa zarába zlato najbezpečnejším spôsobom. Pracuje sa od 1 do 8 hodín ako záhradník. Za prácu hráč získava aj skúsenosti. Prácu možno kedykoľvek prerušiť, no bez výplaty. Hodinový zárobok zavisí od úrovne. Zárobok stúpa každou úrovňou. Na výšku hodinovej mzdy vplýva aj sila hráča.

 Úkryt 
Úkryt slúži ako ochrana pred útokmi nepriateľov. Hráč ho stavia sám, pričom jeho kvalitu možno zvyšovať. Stupeň kvality stúpa s úrovňou hráča a rozširuje sa i ďalšie miesto pre výzbroj. V úkryte sa dajú aktivovať aj veci za pekelné kamene – 4 týždne stoja 20 pekelných kameňov.
  Sídlo  – zvyšuje priestor v inventári (s každým vylepšením +3)
 Múr – Tvoj múr Ti poskytuje ochranu. Keď si napadnutý, obdržíš menšie zranenie.
 Cesta – Ak máš dobrú cestu, dostaneš sa k svojmu cieľu rýchlejšie. Výsledkom je, že dokážeš vykonať viac akcií.
+1 k maximálnemu počtu AB za úroveň cesty.
 Okolie – Okolie je symbolom Tvojej temnej aury. Čím je Tvoje okolie výraznejšie, tým väčší efekt majú Tvoje schopnosti na protivníkov, ktorí Ťa napadnú.
 Pokladnica – Časť svojho zlata môžeš uschovať v pokladnici. Celo-denná mzda na cintoríne (v závislosti od úrovne) je chránená pred nepriateľmi a nemôže byť ukradnutá. 
 Kráľovská pokladnica – V kráľovskej pokladnici môžeš uchrániť časť svojho ukoristeného zlata pred protivníkmi. Keď na Teba protivník zaútočí, 4 denné mzdy (závisí od Tvojej úrovne) budú určite v bezpečí v tejto pokladnici. Kráľovská pokladnica sa pripočítava k obyčajnej pokladnici, môže byť však aktivovaná aj bez nej.
 Gargoyle – strážca – chráni hráča a pomáha mu v boji s protivníkmi. Zvyšuje hráčovu obranu o 30%, ak si napadnutý.
 Kniha zatratených'' – do knihy zatratených zapisovali generácie po stáročia informácie, ktoré hráč môže používať v boji s nepriateľom. Zvyšuje hráčovu silu o 30 %, ak útočí.

Zdroje 
 Slovenský bitefight web
 Slovenské bitefight fórum
 Slovenský neoficiálny bitefight web 

MMORPG
Webové hry